Nr. Susijęs (-ę) punktas (-ai) Reglamento (EB) Nr. 1183/2007 priede Aprašymas

I.2A.001 ex 2A001* Antifrikciniai guoliai, guolių sistemos ir jų komponentai, išvardyti toliau: Pastaba: Pagal I.2A.001 nedraudžiami rutuliniai guoliai, kurių gamintojo nustatytos leidžiamosios nuokrypos (tolerancijos) atitinka ISO 3290 standarto 5-ąją ar žemesnę klasę. Radialiniai rutuliniai guoliai, kurių gamintojo nustatytos visos leidžiamosios nuokrypos (tolerancijos) atitinka ISO 492 tolerancijos standarto (ar ANSI/ABMA Std 20 tolerancijos standarto ABEC-9 arba RBEC-9, ar atitinkamų nacionalinių standartų) 2-ąją ar aukštesnę klasę, turintys visas išvardytas charakteristikas: a. Vidinio žiedo išgrąžos skersmuo – 12–50 mm; b. Išorinio žiedo išorinis skersmuo – 25–100 mm; ir c. Plotis – 10–20 mm.

I.2A.002 2A225 Tigliai, pagaminti iš skystų aktinidinių metalų poveikiui atsparių medžiagų: a. Tigliai, turintys abi išvardytas charakteristikas: 1. Tūris nuo 150 cm3 iki 8 000 cm3; ir 2. Pagaminti iš 98 % grynumo ar grynesnių (pagal masę) toliau išvardytų medžiagų arba iškloti jomis: a. Kalcio fluoridu (CaF2); b. Kalcio cirkonatu (metacirkonatu) (CaZrO3); c. Cerio sulfidu (Ce2S3); d. Erbio oksidu (erbiu) (Er2O3); e. Hafnio oksidu (hafniu) (HfO2); f. Magnio oksidu (MgO); g. Niobio, titano ir volframo azotiniu lydiniu (maždaug 50 % Nb, 30 % Ti, 20 % W); h. Itrio oksidu (itriu) (Y2O3); arba i. Cirkonio oksidu (cirkoniu) (ZrO2); b. Tigliai, turintys abi išvardytas charakteristikas: 1. Tūris nuo 50 cm3 iki 2 000 cm3; ir 2. Pagaminti iš tantalo arba iškloti tantalu, kurio grynumas (pagal masę) 99,9 % arba didesnis; c. Tigliai, turintys visas išvardytas charakteristikas: 1. Tūris nuo 50 cm3 iki 2 000 cm3; 2. Pagaminti iš tantalo arba iškloti tantalu, kurio grynumas (pagal masę) 98 % arba didesnis; ir 3. Padengti tantalo karbidu, nitridu, boridu arba bet kokiu jų deriniu.

I.2A.003 2A226 Vožtuvai, turintys visas išvardytas charakteristikas: a. Ne mažesnio kaip 5 mm ‘vardinio skersmens’; b. Turintys silfoninių sandariklių; ir c. Visi pagaminti iš aliuminio, aliuminio lydinių, nikelio arba nikelio lydinių, kuriuose yra daugiau kaip 60 % nikelio (pagal masę), arba šiomis medžiagomis iškloti. Techninė pastaba: Skirtingus įėjimo ir išėjimo skersmenis turintiems vožtuvams I.2A.003 vartojamas terminas ‘vardinis skersmuo’ taikomas mažesniajam skersmeniui.

I.2A.004 ex 2B001.a*, 2B001.d Staklės ar bet koks jų derinys metalui, keramikai ar „kompozicinėms medžiagoms“ pašalinti (arba nupjauti), kurios pagal gamintojo techninę specifikaciją gali turėti „skaitmeninio valdymo“ elektroninius įtaisus, ir specialiai suprojektuoti komponentai: N.B. Taip pat žr. I.2A.016. 1 pastaba: Pagal I.2A.004 nedraudžiamos specialios paskirties staklės, skirtos tik krumpliaračių gamybai. 2 pastaba: Pagal I.2A.004 nedraudžiamos specialios paskirties staklės, skirtos tik bet kuriai iš toliau nurodytų dalių gaminti: a. Alkūniniams ir kumšteliniams velenams; b. Įrankiams ar pjovikliams; c. Presavimo sliekiniams sraigtams. 3 pastaba: Kiekviename taikomame I.2A.004.a ir I.2A.016 įraše turi būti įvertintos staklės, turinčios bent dvi iš šių trijų galimybių – tekinimo, frezavimo ar šlifavimo (pvz., tekinimo staklės su frezavimo galimybe). a.* Tekinimo staklės, gebančios apdirbti didesnius nei 35 mm skersmenis, turinčios visas išvardytas charakteristikas: 1. Pagal ISO 230/2 (1988) (4) standartą ar atitinkamus nacionalinius standartus įvertintas padėties nustatymo tikslumas su „visomis leidžiamomis pataisomis“ išilgai bet kurios tiesinės ašies yra ne didesnis (geresnis) kaip 6 μm; ir 2. Dvi ar daugiau ašių, kurios vienu metu gali būti suderintos „kontūriniam valdymui“; 1 pastaba: Pagal I.2A.004.a nedraudžiamos tekinimo staklės, specialiai suprojektuotos kontaktiniams lęšiams gaminti, turinčios visas išvardytas charakteristikas: 1. Staklių valdymo įrenginys, kuriame programų dalių duomenų įvesčiai naudojama tik oftalminio pagrindo programinė įranga; ir 2. Nėra vakuuminio griebtuvo. 2 pastaba: Pagal I.2A.004.a nedraudžiamos strypų tekinimo staklės (Swissturn), skirtos tik tiekiamiems strypams apdirbti, jei didžiausias strypų skersmuo ne didesnis kaip 42 mm ir nėra galimybių įtaisyti laikiklių. Staklės taip pat gali būti naudojamos mažesnio nei 42 mm skersmens dalims apdirbti jas gręžiant ir (arba) frezuojant. d. Nevielinio elektrodo tipo elektroerozinės staklės (EDM), turinčios dvi ar daugiau pasukimo ašių, kurios vienu metu gali būti suderintos „kontūriniam valdymui“.

I.2A.005 ex 2B006.b* Matmenų tikrinimo ar matavimo sistemos, įranga ir „elektroniniai mazgai“: b.* Linijinio ar kampinio poslinkio matuokliai: 1.* Linijinio poslinkio matavimo įrankiai, turintys bet kurią iš šių charakteristikų: Techninė pastaba: I.2A.005.b.1 nurodytoms medžiagoms ‘linijinis poslinkis’ – tai atstumo tarp matavimo zondo ir matuojamo objekto pasikeitimas. a. Nesąlytinės matavimo sistemos, kurių „skiriamoji geba“ lygi 0,2 μm ar mažesnė (geresnė) matavimo srityje iki 0,2 mm; b. Tiesinės įtampos skirtuminio keitimo sistemos, turinčios visas išvardytas charakteristikas: 1. „Teisiškumą“, lygų 0,1 % ar mažesnį (geresnį) matavimo intervale iki 5 mm; ir 2. Kaitumą (dreifą), lygų 0,1 % per dieną arba mažesnį (geresnį), kai temperatūra lygi standartu numatytai bandymų patalpos aplinkos temperatūrai ± 1 K; arba c. Matavimo sistemos, turinčios visas šias charakteristikas: 1. Turinčios „lazerį“; ir 2. Mažiausiai 12 valandų išlaikančios nuokrypą nuo standartinės temperatūros ± 1 K intervale ir, esant standartiniam slėgiui, visas išvardytas savybes: a. 1 „Skiriamąją gebą“ visoje skalėje, ne didesnę (geresnę) kaip 0,1 μm; ir b. „Matavimo neapibrėžtį“, ne didesnę (geresnę) kaip (0,2 + L/2 000) μm (L – tai matuojamas ilgis milimetrais); Pastaba: Pagal I.2A.005.b.1.c nedraudžiamos matavimo interferometrų sistemos be uždarosios ar atvirosios kilpos grįžtamojo ryšio, turinčios lazerį staklių slydimo judesio nuokrypiams matuoti, matmenų tikrinimo mašinos ar panaši įranga. 2. Kampinio poslinkio matuokliai, kurių „kampinės padėties nuokrypis“ ne didesnis (geresnis) kaip 0,00025 °. Pastaba: Pagal I.2A.005.b.2 nedraudžiami optiniai įtaisai, tokie kaip autokolimatoriai, kuriuose naudojama kolimuota šviesa (pvz., lazerio šviesa) kampiniam veidrodžio poslinkiui aptikti.

I.2A.006 2B007.c „Robotai“, turintys išvardytas charakteristikas, ir jiems specialiai suprojektuoti valdikliai ir jų „galiniai vykdymo įtaisai“: N.B. Taip pat žr. I.2A.019. c. Specialiai suprojektuoti ar laikomi atspariais spinduliuotei (radiacijai) ir gebantys atlaikyti didesnę nei 5 × 103 Gy (siliciui) spinduliuotę nesumažėjant darbinėms charakteristikoms. Techninė pastaba: Žymuo Gy (silicis) nurodo sugeriamą energiją džauliais (J), tenkančią vienam neekranuoto silicio bandinio, kai jis yra veikiamas jonizuojančiąja spinduliuote, kilogramui.

I.2A.007 2B104 „Izostatiniai presai“, turintys visas išvardytas charakteristikas: N.B. Taip pat žr. I.2A.017. a. Didžiausias darbinis slėgis ne mažesnis kaip 69 MPa; b. Suprojektuoti pasiekti ir palaikyti ne mažesnę kaip 873 K (600 °C) kontroliuojamą aplinkos temperatūrą; ir c. Turintys 254 mm ar didesnio vidinio skersmens kameros ertmę.

I.2A.008 2B105 Cheminio nusodinimo iš garų fazės (CVD) krosnys, suprojektuotos ar pritaikytos anglies-anglies kompozitams tankinti.

I.2A.009 2B109 Srauto formavimo mašinos ir joms specialiai suprojektuoti komponentai, išvardyti toliau: N.B. Taip pat žr. I.2A.020. a. Srauto formavimo mašinos, turinčios visas išvardytas charakteristikas: 1. Pagal gamintojo techninę specifikaciją gali turėti „skaitmeninio valdymo“ blokus ar būti valdomos kompiuteriu, net kai iš anksto tokių blokų ir neturi; ir 2. Turinčios daugiau nei dvi ašis, kurios vienu metu gali būti suderintos „kontūriniam valdymui“. b. I.2A.009.a nurodytoms srauto formavimo mašinoms specialiai suprojektuoti komponentai. Pastaba: Pagal I.2A.009 nedraudžiamos mašinos, kurios netinka naudoti raketinių jėgainių komponentams ir įrangai (pvz., variklių korpusai), skirtai „raketoms“, gaminti. Techninė pastaba: Sukimosi formavimo ir srauto formavimo funkcijas suderinančios mašinos I.2A.009 vertinamos kaip srauto formavimo mašinos.

I.2A.010 2B116 Vibracijos bandymo sistemos, įranga ir jų komponentai: a. Vibracijos bandymo sistemos su skaitmeniniais valdikliais, kuriose taikoma grįžtamojo ryšio arba uždarosios kilpos technika, galinčios dirbti 10 g ar didesnės vid. kv. vertės vibracijos pagreičio ir 20 Hz–2 kHz dažnio sąlygomis ir sukurti 50 kN arba didesnę galią (matuojant ‘ant pliko stalo’); b. Skaitmeniniai valdikliai kartu su specialiai sukurta vibracijos bandymo programine įranga, turintys didesnį negu 5 kHz „tikralaikį dažnių juostos plotį“, sukurti naudoti I.2A.010.a nurodytose vibracijos bandymo sistemose; c. Vibraciniai įrenginiai (kratytuvai) su stiprintuvais ar be jų, galintys sukurti 50 kN arba didesnę galią (matuojant ‘ant pliko stalo’) ir tinkami naudoti I.2A.010.a nurodytose vibracijos bandymo sistemose; d. Pagalbinės bandinio struktūros ir elektroniniai blokai, sukurti siekiant sujungti vibratorius į vibracinį stendą, galintį užtikrinti 50 kN arba didesnę bendrą efektyviąją galią matuojant ‘ant pliko stalo’ ir tinkami naudoti I.2A.010.a nurodytose vibracijos sistemose. Techninė pastaba: I.2A.010 minimas žodžių junginys ‘ant pliko stalo’ reiškia plokščią stalą ar kitą plokštumą be jokių tvirtinimo įtaisų ar elementų.

I.2A.011 2B117 Kita I.2A.007 ar I.2A.008 nenurodyta įranga ir proceso valdikliai, sukurti ar pritaikyti struktūrinių kompozitinių raketų tūtų ir daugkartinio naudojimo aparatų priekio antgalių tankinimui ir pirolizei.

I.2A.012 2B119 Balansavimo mašinos ir su jomis susijusi įranga, išvardyta toliau: N.B. Taip pat žr. I.2A.021. a. Balansavimo mašinos, turinčios visas išvardytas charakteristikas: 1. Nebalansuojančios rotorių ar sąrankų, sveriančių daugiau kaip 3 kg; 2. Didesniu nei 12 500 sūkių per minutę greičiu balansuojančios rotorius ar sąrankas; 3. Gebančios ištaisyti disbalansą dviejose ar daugiau plokštumų; ir 4. Galinčios subalansuoti iki 0,2 g mm liekamojo specifinio disbalanso vienam rotoriaus masės kilogramui; Pastaba: Pagal I.2A.012.a nedraudžiamos balansavimo mašinos, sukurtos ar pritaikytos stomatologinei ar kitai medicininei įrangai. b. Indikatorių galvutės, suprojektuotos ar pritaikytos naudoti I.2A.012.a nurodytose mašinose. Techninė pastaba: Kartais indikatorių galvutės yra vadinamos balansavimo darbo įrankiais.

I.2A.013 2B120 Judesio imitatoriai ar greičio plokštės, turinčios visas išvardytas charakteristikas: a. Dvi ar daugiau ašių; b. Srovės nuėmiklius, gebančius perduoti elektros energiją ir (ar) signalo informaciją; ir c. Turinčios bet kurią iš šių charakteristikų: 1. Judesys kiekviena ašimi pasižymi: a. Ne mažesne kaip 400 laipsnių per sekundę arba ne didesne kaip 30 laipsnių per sekundę sparta; ir b. Ne didesne kaip 6 laipsnių per sekundę spartos skiriamąja geba ir ne didesniu kaip 0,6 laipsnio per sekundę tikslumu; 2. Blogiausio atvejo spartos pastovumas ne blogesnis (mažesnis) kaip ± 0,05 %, vidurkintas 10 ar daugiau laipsnių intervale; arba 3. Padėties nustatymo tikslumas lygus ar geresnis kaip 5 kampo sekundės. Pastaba: Pagal I.2A.013 nedraudžiami sukamieji stalai, suprojektuoti ar pritaikyti naudoti staklėse ar medicininėje įrangoje.

I.2A.014 2B121 Kiti I.2A.013 nenurodyti padėties nustatymo stalai (įranga, gebanti tiksliai nustatyti pasukimo padėtį pagal bet kurią ašį), turintys visas išvardytas charakteristikas: a. Dvi ar daugiau ašių; ir b. Padėties nustatymo tikslumas lygus ar geresnis kaip 5 kampo sekundės. Pastaba: Pagal I.2A.014 nedraudžiami sukamieji stalai, suprojektuoti ar pritaikyti naudoti staklėse ar medicininėje įrangoje.

I.2A.015 2B122 Centrifugos, gebančios suteikti didesnius nei 100 g pagreičius ir turinčios srovės nuėmiklių, gebančių perduoti elektros energiją ir signalo informaciją.

I.2A.016 2B201, 2B001.b.2 ir 2B001.c.2 Metalų, keramikos arba „kompozicinių medžiagų“ pašalinimo arba apdirbimo pjovimu staklės ar jų deriniai, kurios pagal gamintojo techninę specifikaciją gali turėti elektroninius vienalaikio „kontūrinio valdymo“ pagal dvi arba daugiau ašių įtaisus: Pastaba: Apie „skaitmeninio valdymo“ blokus, draudžiamus dėl su jais susijusios „programinės įrangos“, žr. I.2B.002. a. Frezavimo staklės, turinčios kurią nors iš išvardytų charakteristikų: 1. Pagal ISO 230/2 (1988) (4) standartą ar atitinkamus nacionalinius standartus įvertintas padėties nustatymo tikslumas su „visomis leidžiamomis pataisomis“ išilgai bet kurios tiesinės ašies yra ne didesnis (geresnis) kaip 6 μm; 2. Dvi ar daugiau kontūrinių pasukimo ašių; arba 3. Penkios ar daugiau ašių, kurios vienu metu gali būti suderintos „kontūriniam valdymui“; Pastaba: Pagal I.2A.016.a nedraudžiamos frezavimo staklės, turinčios išvardytas charakteristikas: a. X ašies darbinė eiga didesnė nei 2 m; ir b. Visuminis padėties nustatymo tikslumas X ašyje didesnis (blogesnis) kaip 30 μm. b. Šlifavimo staklės, turinčios kurią nors iš išvardytų charakteristikų: 1. Pagal ISO 230/2 (1988) (4) standartą ar atitinkamus nacionalinius standartus įvertintas padėties nustatymo tikslumas su „visomis leidžiamomis pataisomis“ išilgai bet kurios tiesinės ašies yra ne didesnis (geresnis) kaip 4 μm; 2. Dvi ar daugiau kontūrinių pasukimo ašių; arba 3. Penkias ar daugiau ašių, kurios vienu metu gali būti suderintos „kontūriniam valdymui“. Pastaba: Pagal I.2A.016.b nedraudžiamos šios šlifavimo staklės: a. Cilindrinės išorinio, vidinio ar išorinio–vidinio šlifavimo staklės, turinčios visas išvardytas charakteristikas: 1. Tik apdirbančios detalę, kurios didžiausias išorinis skersmuo arba didžiausias ilgis yra 150 mm; ir 2. Ašys apribotos x, z ir c ašimis; b. Koordinatinio šlifavimo staklės, neturinčios z ar w ašies, kurių bendras padėties nustatymo tikslumas pagal ISO 230/2 (1988) (4) arba atitinkamus nacionalinius standartus yra mažesnis (geresnis) kaip 4 μm. 1 pastaba: Pagal I.2A.016 nedraudžiamos specialios paskirties staklės, kurios naudojamos tik bet kurios iš šių dalių gamybai: a. krumpliaračių; b. alkūninių ar kumštelinių velenų; c. įrankių ar pjoviklių; d. presavimo sliekinių sraigtų. 2 pastaba: Staklės, turinčios bent dvi iš šių galimybių – tekinimo, frezavimo ar šlifavimo (pvz., tekinimo staklės su frezavimo galimybe), turi būti įvertintos kiekviename taikomame I.2A.004.a arba I.2A.016.a ar b įraše.

I.2A.017 2B204 Kiti I.2A.007 nenurodyti „izostatiniai presai“ ir su jais susijusi įranga: a. „Izostatiniai presai“, turintys abi išvardytas charakteristikas: 1. Galintys sudaryti ne mažesnį kaip 69 MPa darbinį slėgį; ir 2. Turintys per 120 mm vidinio skersmens kamerą; b. Štampai, liejimo formos ir valdikliai, specialiai sukurti I.2A.017.a nurodytiems „izostatiniams presams“. Techninė pastaba: I.2A.017 vartojamas terminas „vidiniai kameros matmenys“ reiškia kameros, kurioje kartu pasiekiama darbinė temperatūra ir darbinis slėgis, matmenis, neįskaitant vidinių tvirtiklių. Šie matmenys turi būti mažesni už vidinį slėgio kameros skersmenį arba už vidinį izoliuotosios krosnies kameros skersmenį, atsižvelgiant į tai, kuri kamera yra kitos viduje.

I.2A.018 2B206 Kitos I.2A.005 nenurodytos matmenų tikrinimo mašinos, matavimo įrankiai ar sistemos: a. Kompiuteriu ar skaitmeniniu būdu valdomos matmenų tikrinimo mašinos, turinčios abi išvardytas charakteristikas: 1. Dvi ar daugiau ašių; ir 2. Vienmatė ilgio „matavimo neapibrėžtis“ ne didesnė (geresne) kaip (1,25 + L/1 000) μm, nustatyta detektoriumi, kurio „tikslumas“ mažesnis (geresnis) kaip 0,2 μm (L yra matuojamas ilgis milimetrais) (žr. VDI/VDE 2617, 1 ir 2 dalys); b. Sistemos, skirtos linijiniam ir kampiniam pusapvalkalių tikrinimui vienu metu, turinčios abi išvardytas charakteristikas: 1. „Matavimo neapibrėžtis“ išilgai bet kurios ašies ne didesnė (geresnė) kaip 3,5 μm/5 mm; ir 2. „Didžiausias kampinės padėties nuokrypis“ ne didesnis kaip 0,02°. 1 pastaba: Staklės, kurios gali būti naudojamos kaip matavimo mašinos, yra draudžiamos, jeigu atitinka arba viršija kriterijus, nurodytus staklių ar matavimo mašinų funkcijose. 2 pastaba: I.2A.018 nurodytos mašinos draudžiamos, jeigu viršija draudimo slenkstį kuriame nors savo eksploatavimo intervale. 1. Zondas (bandinys), naudojamas matmenų tikrinimo sistemos matavimo neapibrėžčiai nustatyti, turi būti aprašytas VDI/VDE 2617 2, 3 ir 4 dalyse. 2. Visi matavimo duomenų parametrai, nurodyti I.2A.018, teikiami plius arba minus, t. y. teikiama ne visa verčių sritis.

I.2A.019 2B207 Kiti I.2A.006 nenurodyti „robotai“, „galiniai vykdymo įtaisai“ ir valdymo blokai, išvardyti toliau: a. Remiantis nacionaliniais saugos standartais specialiai suprojektuoti „robotai“ ar „galiniai vykdymo įtaisai“, naudojami dirbti su brizantinėmis sprogstamosiomis medžiagomis (pvz., atitinkantys apsaugos nuo elektros reikalavimus, keliamus brizantinėms sprogstamosioms medžiagoms); b. Valdymo blokai, specialiai suprojektuoti bet kuriems I.2A.019.a nurodytiems „robotams“ ar „galiniams vykdymo įtaisams“.

I.2A.020 2B209 Kitos I.2A.009 nenurodytos srauto formavimo mašinos ir sukimosi formavimo mašinos, turinčios srauto formavimo funkcijas, ir įtvarai: a. Mašinos, turinčios abi išvardytas charakteristikas: 1. Tris ar daugiau ritinių (aktyviųjų ar kreipiančiųjų); ir 2. Kurios pagal gamintojo techninę specifikaciją gali turėti „skaitmeninio valdymo“ blokus ar būti valdomos kompiuteriu; b. Rotorius formuojantys įtvarai, suprojektuoti cilindriniams rotoriams, kurių vidinis skersmuo nuo 75 mm iki 400 mm, formuoti. Pastaba: I.2A.020.a apima mašinas, turinčias tik vieną valco ritinį, suprojektuotą metalui deformuoti, ir dar du pagalbinius valco ritinius, kurie atremia įtvarą, tačiau tiesiogiai nedalyvauja deformacijos procese.

I.2A.021 2B219 Stacionarios ar portatyvinės, horizontaliosios ar vertikaliosios išcentrinės daugiaplokštuminės balansavimo mašinos: a. Išcentrinės balansavimo mašinos, suprojektuotos lankstiesiems rotoriams, kurių ilgis ne mažesnis kaip 600 mm, balansuoti, turinčios visas išvardytas charakteristikas: 1. Mosto arba kakliuko skersmuo didesnis nei 75 mm; 2. Gebančios balansuoti nuo 0,9 iki 23 kg; ir 3. Gebančios balansuoti didesniu nei 5 000 sūkių per minutę greičiu; b. Išcentrinės balansavimo mašinos, suprojektuotos tuščiavidurių cilindrinių rotorių komponentams balansuoti ir turinčios visas išvardytas charakteristikas: 1. Kakliuko skersmuo didesnis nei 75 mm; 2. Gebančios balansuoti nuo 0,9 iki 23 kg; 3. Gebančios subalansuoti iki liekamojo disbalanso, ne didesnio kaip 0,01 kg × mm kilogramui kiekvienai plokštumai; ir 4. Diržinės pavaros tipo.

I.2A.022 2B225 Nuotoliniai manipuliatoriai, kurie gali būti naudojami nuotoliniams veiksmams atlikti per radiocheminio atskyrimo operacijas ar karštosiose kamerose, turintys vieną iš toliau išvardytų savybių: a. Gebą prasiskverbti per 0,6 m ar storesnę karštosios kameros sieną (valdymas per sieną); arba b. Gebą manipuliuoti per 0,6 m ar storesnės karštosios kameros sienos viršų (valdymas per sienos viršų). Techninė pastaba: Nuotoliniai manipuliatoriai, kuriais žmogaus operatoriaus veiksmai perkeliami į nuotolinę valdymo rankeną ir galinę įrangą. Jie gali būti ‘valdančiojo–pavaldžiojo’ tipo ar valdomi vairasvirte ar klaviatūra.

I.2A.023 2B226 Kontroliuojamos aplinkos (vakuuminės ar inertinių dujų) indukcinės krosnys ir jų maitinimo šaltiniai: a. Krosnys, turinčios visas išvardytas charakteristikas: 1. Gebančios veikti esant didesnei nei 1 123 K (850 °C) temperatūrai; 2. Turinčios indukcinių ričių, kurių skersmuo ne didesnis kaip 600 mm; ir 3. Suprojektuotos ne mažesnei nei 5 kW įėjimo galiai; b. Maitinimo šaltiniai, kurių galia ne mažesnė kaip 5 kW, specialiai suprojektuoti I.2A.023.a nurodytoms krosnims. Pastaba: Pagal I.2A.023.a nedraudžiamos krosnys, suprojektuotos puslaidininkių plokštelėms apdoroti.

I.2A.024 2B227 Vakuuminės ar kitos kontroliuojamos aplinkos metalurginės lydymo ir liejimo krosnys bei su jomis susijusi įranga: a. Perlydymo elektros lanku ir liejimo krosnys, turinčios abi išvardytas charakteristikas: 1. Sudegančiųjų elektrodų talpa nuo 1 000 cm3 iki 20 000 cm3, ir 2. Gebančios veikti esant didesnei nei 1 973 K (1 700 °C) lydymo temperatūrai; b. Lydymo elektronų spinduliais ir plazminio dulkinimo bei lydymo krosnys, turinčios abi išvardytas charakteristikas: 1. Galia ne mažesnė kaip 50 kW; ir 2. Gebančios veikti esant didesnei nei 1 473 K (1 200 °C) lydymo temperatūrai. c. Kompiuterinio valdymo ir kontrolės sistemos, specialiai konfigūruotos I.2A.024.a ar b nurodytoms krosnims.

I.2A.025 2B228 Rotorių gamybos ar surinkimo įranga, rotorių balansavimo įranga, silfonų formavimo įtvarai ir štampai: a. Rotorių surinkimo įranga, skirta dujų centrifugų rotorių vamzdinėms dalims, pertvaroms ir galiniams dangteliams surinkti; Pastaba: I.2A.025.a apima tiksliuosius įtvarus, tvirtinimo detales ir karštojo suleidimo mašimas. b. Rotorių balansavimo įranga, skirta dujų centrifugos rotoriaus vamzdinėms dalims išcentruoti, sutapatinant jas su bendrąja ašimi; Techninė pastaba: I.2A.025.b nurodytą įrangą paprastai sudaro tikslumo matavimo bandiniai (zondų), prijungti prie kompiuterio, nuosekliai kontroliuojančio, pvz., rotoriaus vamzdinėms dalims balansuoti naudojamų pneumatinių tvoklių, veikimą. c. Silfonų formavimo įtvarai ir štampai, skirti viengubos sąsūkos silfonams gaminti. Techninė pastaba: I.2A.025.c nurodyti silfonai turi visas išvardytas charakteristikas: 1. Vidinis skersmuo nuo 75 mm iki 400 mm; 2. Ilgis ne mažesnis kaip 12,7 mm; 3. Viengubos sąsūkos gylis didesnis negu 2 mm; ir 4. Pagaminti iš didelio stiprio aliuminio lydinių, martensitiškai senėjančio plieno ar didelio stiprio „pluoštinių ar gijinių medžiagų“.

I.2A.026 2B230 „Slėgio keitliai“, galintys matuoti absoliutųjį slėgį bet kuriame 0–13 kPa intervalo taške ir turintys abi išvardytas charakteristikas: a. Slėgio jutikliai, pagaminti iš aliuminio, aliuminio lydinio, nikelio ar nikelio lydinio, turinčio daugiau kaip 60 % nikelio pagal masę, ar apsaugoti jais; ir b. Turintys vieną iš išvardytų charakteristikų: 1. Visa matavimo skalė mažesnė kaip 13 kPa, o ‘tikslumas’ geresnis nei ± 1 % visos skalės atžvilgiu; arba 2. Visa matavimo skalė ne mažesnė kaip 13 kPa, o ‘tikslumas’ geresnis nei ± 130 Pa. Techninė pastaba: I.2A.026 vartojamas terminas ‘tikslumas’ apima netiesiškumą, histerezę ir pakartojamumą aplinkos temperatūroje.

I.2A.027 2B231 Vakuuminiai siurbliai, turintys visas išvardytas charakteristikas: a. Įėjimo angos matmuo ne mažesnis kaip 380 mm; b. Siurbimo greitis ne mažesnis kaip 15 m3/s; ir c. Gebantys sukurti geresnį kaip 13 mPa ribinį vakuumą. 1. Siurbimo greitis nustatomas matavimo taške su azoto dujomis ar oru. 2. Ribinis vakuumas nustatomas siurblio įėjime jį užtvėrus.

I.2A.028 2B232 Daugiapakopės šviečiančiųjų dujų patrankos arba kitos greitaveikių patrankų sistemos (ritinės, elektromagnetinės, elektroterminės ir kitos pažangios sistemos), galinčios pagreitinti užtaisą iki 2 km/s arba daugiau.

I.2A.029 ex 2B350* (2B350.a.1-7, ex 2B350.b.1–7, 2B350.c.1–7, ex 2B350.d.1–8, ex 2B350.e.1–8, 2B350.f, ex 2B350.g.1–7, ex 2B350.h.1–7, ex 2B350.i.1–10 ir 2B350.j) Cheminės gamybos įrenginiai, įranga ir komponentai: a.* Reakcijos indai ar reaktoriai su maišytuvais arba be jų, kurių bendras vidinis (geometrinis) tūris didesnis kaip 0,1 m3 (100 litrų), bet mažesnis kaip 20 m3 (20 000 litrų), ir kurių visi paviršiai, tiesiogiai susiliečiantys su apdorojamomis ar talpinamomis cheminėmis medžiagomis, pagaminti iš bet kurios iš šių medžiagų: 1. Lydinių, turinčių daugiau kaip 25 % nikelio ir 20 % chromo pagal masę; 2. Fluoropolimerų; 3. Stiklo (įskaitant stiklėjantį, emalinio dengimo ar išklojimo stiklą); 4. Nikelio ar lydinių, turinčių daugiau kaip 40 % nikelio pagal masę; 5. Tantalo ar tantalo lydinių; 6. Titano ar titano lydinių; arba 7. Cirkonio ar cirkonio lydinių; b.* Maišytuvai, skirti naudoti I.2A.029.a nurodytuose reakcijos induose ar reaktoriuose, kai visi maišytuvo paviršiai, tiesiogiai susiliečiantys su apdorojamomis arba talpinamomis cheminėmis medžiagomis, pagaminti iš bet kurios iš šių medžiagų: 1. Lydinių, turinčių daugiau kaip 25 % nikelio ir 20 % chromo pagal masę; 2. Fluoropolimerų; 3. Stiklo (įskaitant stiklėjantį, emalinio dengimo ar išklojimo stiklą); 4. Nikelio ar lydinių, turinčių daugiau kaip 40 % nikelio pagal masę; 5. Tantalo ar tantalo lydinių; 6. Titano ar titano lydinių; arba 7. Cirkonio ar cirkonio lydinių; c.* Saugojimo talpos, konteineriai ar priimtuvai, kurių bendras vidinis (geometrinis) tūris didesnis kaip 0,1 m3 (100 litrų) ir kurių visi paviršiai, tiesiogiai susiliečiantys su apdorojamomis arba talpinamomis cheminėmis medžiagomis, pagaminti iš bet kurios iš šių medžiagų: 1. Lydinių, turinčių daugiau kaip 25 % nikelio ir 20 % chromo pagal masę; 2. Fluoropolimerų; 3. Stiklo (įskaitant stiklėjantį, emalinio dengimo ar išklojimo stiklą); 4. Nikelio ar lydinių, turinčių daugiau kaip 40 % nikelio pagal masę; 5. Tantalo ar tantalo lydinių; 6. Titano ar titano lydinių; arba 7. Cirkonio ar cirkonio lydinių; d.* Šilumokaičiai ar kondensatoriai, kurių šilumos perdavimo paviršiaus plotas didesnis nei 0,15 m2, bet mažesnis nei 20 m2, kurių visi paviršiai, tiesiogiai susiliečiantys su apdorojamomis cheminėmis medžiagomis, pagaminti iš bet kurios iš šių medžiagų: 1. Lydinių, turinčių daugiau kaip 25 % nikelio ir 20 % chromo pagal masę; 2. Fluoropolimerų; 3. Stiklo (įskaitant stiklėjantį, emalinio dengimo ar išklojimo stiklą); 4.* Grafito; 5. Nikelio ar lydinių, turinčių daugiau nei 40 % nikelio pagal masę; 6. Tantalo ar tantalo lydinių; 7. Titano ar titano lydinių; 8. Cirkonio ar cirkonio lydinių; e.* Distiliavimo ar absorbcijos kolonos, kurių vidinis skersmuo didesnis kaip 0,1 m ir kurių visi paviršiai, tiesiogiai susiliečiantys su apdorojamomis cheminėmis medžiagomis, pagaminti iš bet kurios iš šių medžiagų: 1. Lydinių, turinčių daugiau kaip 25 % nikelio ir 20 % chromo pagal masę; 2. Fluoropolimerų; 3. Stiklo (įskaitant stiklėjantį, emalinio dengimo ar išklojimo stiklą); 4.* Grafito; 5. Nikelio ar lydinių, turinčių daugiau nei 40 % nikelio pagal masę; 6. Tantalo ar tantalo lydinių; 7. Titano ar titano lydinių; arba 8. Cirkonio ar cirkonio lydinių; f. Nuotoliniu būdu valdoma užpildymo įranga, kurios visi paviršiai, tiesiogiai susiliečiantys su apdorojamomis cheminėmis medžiagomis, pagaminti iš bet kurios iš šių medžiagų: 1. Lydinių, turinčių daugiau kaip 25 % nikelio ir 20 % chromo pagal masę; arba 2. Nikelio ar lydinių, turinčių daugiau nei 40 % nikelio pagal masę; g.* Vožtuvai, kurių visi paviršiai, tiesiogiai susiliečiantys su apdorojamomis ar talpinamomis cheminėmis medžiagomis, pagaminti iš bet kurios iš šių medžiagų: 1. Lydinių, turinčių daugiau kaip 25 % nikelio ir 20 % chromo pagal masę; 2. Fluoropolimerų; 3. Stiklo (įskaitant stiklėjantį, emalinio dengimo ar išklojimo stiklą); 4. Nikelio ar lydinių, turinčių daugiau nei 40 % nikelio pagal masę; 5. Tantalo ar tantalo lydinių; 6. Titano ar titano lydinių; arba 7. Cirkonio ar cirkonio lydinių; h.* Daugiasieniai vamzdynai, turintys nuotėkio aptikimo kanalą, kurių visi paviršiai, tiesiogiai susiliečiantys su apdorojamomis arba talpinamomis cheminėmis medžiagomis, pagaminti iš bet kurios iš šių medžiagų: 1. Lydinių, turinčių daugiau kaip 25 % nikelio ir 20 % chromo pagal masę; 2. Fluoropolimerų; 3. Stiklo (įskaitant stiklėjantį, emalinio dengimo ar išklojimo stiklą); 4.* Grafito; 5. Nikelio ar lydinių, turinčių daugiau nei 40 % nikelio pagal masę; 6. Tantalo ar tantalo lydinių; 7. Titano ar titano lydinių; arba 8. Cirkonio ar cirkonio lydinių; i.* Siurbliai, kuriems gamintojas nurodo didesnę nei 0,6 m3/val. didžiausią tėkmės spartą, ar vakuuminiai siurbliai, kuriems gamintojas nurodo didesnę nei 5 m3/val. didžiausią tėkmės spartą esant normalios temperatūros (273 K (0 oC) ir slėgio (101,3 kPa) sąlygoms, kurių visi paviršiai, tiesiogiai susiliečiantys su apdorojamomis cheminėmis medžiagomis, pagaminti iš bet kurios iš šių medžiagų: 1. Lydinių, turinčių daugiau kaip 25 % nikelio ir 20 % chromo pagal masę; 2. Keramikos; 3. Ferosilicio; 4. Fluoropolimerų; 5. Stiklo (įskaitant stiklėjantį, emalinio dengimo ar išklojimo stiklą); 6.* Grafito; 7. Nikelio ar lydinių, turinčių daugiau nei 40 % nikelio pagal masę; 8. Tantalo ar tantalo lydinių; 9. Titano ar titano lydinių; arba 10. Cirkonio ar cirkonio lydinių; j. Deginimo krosnys, suprojektuotos I.1A.052 nurodytoms cheminėms medžiagoms sunaikinti, turinčios specialiai suprojektuotas atliekų tiekimo sistemas, specialias tvarkymo priemones ir didesnę kaip 1 273 K (1 000 oC) vidutinę degimo kameros temperatūrą, kurių visi atliekų tiekimo sistemos paviršiai, tiesiogiai susiliečiantys su atliekų produktais, pagaminti iš bet kurios iš šių medžiagų arba iškloti jomis: 1. Lydinių, turinčių daugiau kaip 25 % nikelio ir 20 % chromo pagal masę; 2. Keramikos; arba 3. Nikelio ar lydinių, turinčių daugiau nei 40 % nikelio pagal masę.

I.2A.030 2B351 Toksinių dujų stebėsenos sistemos, išvardytos toliau, ir joms skirti detektoriai: a. Suprojektuoti veikti nepertraukiamai ir naudojami I.1A.052 nurodytoms cheminio ginklo aktyviosioms medžiagoms ar chemikalams, kurių koncentracijos mažesnės nei 0,3 mg/m3, aptikti; arba b. Suprojektuoti cholinesterazių–inhibitorių aktyvumui aptikti.

I.2A.031 ex 2B352* ir — (2B352.a, 2B352.b, 2B352.c, ex 2B352.d.1, ex 2B352.e, ex 2B352.f.1, 2B352.f.2 ir 2B352.g) Įranga, kuri gali būti panaudota biologinėms medžiagoms saugoti: a. Visiškai sukomplektuotos biologinių medžiagų saugojimo priemonės, užtikrinančios P3 ar P4 hermetiškumo klases; Techninė pastaba: P3 ar P4 (BL3, BL4, L3, L4) hermetiškumo klasės nurodytos Pasaulio sveikatos organizacijos (PSO) Laboratorijos biosaugos vadove (2-asis leidimas, Ženeva, 1993 m.). b.* Fermentacijos įrenginiai, gebantys be aerozolinės sklidos kultivuoti patogeninius „mikroorganizmus“, virusus ar tinkantys toksinams gaminti; Techninė pastaba: Fermentacijos įrenginiams priskiriami bioreaktoriai, chemostatai ir nepertraukiamojo srauto sistemos. c. Centrifuginiai separatoriai, gebantys nepertraukiamai atskirti patogeninius mikroorganizmus be aerozolinės sklidos, turintys visas išvardytas charakteristikas: 1. Didesnį nei 100 litrų per valandą srautą; 2. Iš poliruoto nerūdijančio plieno ar titano pagamintus komponentus; 3. Su dvigubo ar daugkartinio hermetizavimo jungtimis garų talpykloje; ir 4. Galima sterilizacija vietoje (gamybos metu) uždaros ertmė sąlygomis; Techninė pastaba: Prie centrifuginių separatorių priskiriami dekantiratoriai (nupylimo įrenginiai). d.* Kryžminio srauto filtravimo įranga ir komponentai, išvardyti toliau: 1. Kryžminio srauto filtravimo įranga, galinti be aerozolinės sklidos nepertraukiamai skirti patogeninius mikroorganizmus, virusus, toksinus ar ląstelių kultūras ir turinti abi išvardytas charakteristikas: a. 5 m2 ar didesnį visą filtravimo plotą; ir b. Gebanti sterilizuoti ar dezinfekuoti be išankstinio išardymo; Techninė pastaba: I.2A.031.d.1.b sterilizuoti reiškia pašalinti iš įrangos visus gyvybingus mikrobus naudojant fizinius (pvz., garus) ar cheminius agentus. Dezinfekuoti reiškia įrangoje panaikinti potencinį mikrobinį užkrečiamumą naudojant cheminius agentus su baktericidiniu poveikiu. Dezinfekciją ir sterilizaciją reikia skirti nuo sanitarijos, kuri siejasi su valymo procedūromis, skirtomis mikrobų kiekiui įrangoje sumažinti, bet nebūtinai mikrobiniam užkrečiamumui ar gyvybingumui visiškai pašalinti. e.* Sterilizavimo garais džiovinant šaltyje įranga, kurios kondensavimo pajėgumas didesnis nei 50 kg, bet mažesnis nei 1 000 kg ledo per 24 valandas; f.* Apsaugos ir saugojimo įranga, išvardyta toliau: 1.* Apsauginiai kostiumai su visišku ar daliniu vėdinimu; Pastaba: Pagal I.2A.031.f.1 nedraudžiami kostiumai, skirti nešioti su automatiniais kvėpavimo aparatais. 2. III klasės biologinės saugos spintos ar izoliatoriai, turintys panašius veiksnumo parametrus Pastaba: I.2A.031.f.2 nurodyti izoliatoriai apima lanksčiuosius izoliatorius, džiovinimo spintas, anaerobines kameras, sandarias dėžes su hermetiškai pritvirtintomis pirštinėmis ir sluoksniuotuosius srauto gaubtus (uždarus su statmenu srautu). g. 1 m3 ar didesnės talpos kameros, suprojektuotos aerozolio poveikio bandymams naudojant „mikroorganizmus“, virusus ar „toksinus“.